D` Gschicht vom Rägeboge

Erzähler:	Vor langer Zyt händ d` Farben agfange z` strite. Jedi

Farbe hät behauptet, sie seg die wichtigste auf der Welt..

Grün hät gseit: Ich bi am wichtigste. Ich bi d` Farb vom Läbe und vo de

Hoffnig. Ich bi fürs Gras, d Blätter und d` Blueme

userwählt. Ohni mich würdet alli Tier stärbe. Lueged nu use

i d` Landschaft und ihr werded mich überall gseh.

Blau hät di grüe Farb unterbroche und gseigt: Du denksch nur a d` Ärde. Dänk

au an Himmel und a s` Meer. S` Wasser schänkt Läbe, und

es wird vo de Wulke brocht. De Himmel git üs Rum und

Freiheit.

Do hät Gäl afo z` kichere: Ihr sind alli so ernst. Ich bringe s` Lache und d`

Freud und chli Wärmi i die Wält. D` Sunne isch gäl, au de

Mond und d` Stärne sind gäl. Jedesmol, wenn ihr en

Sunnestrahl gsähnd, fangt d` Wält a lache. Ich bringe Freud.

Orange hät dezwüsched gred: Ich bi d` Farb vo de Gsundheit und Stärchi. Ich

chume sälte vor, bin aber wärtvoll. Ich träge d` Vitamin i dä

Rüebli und Orange. Ich bi di ganzi Zyt do, aber wenn ich dä

Himmel bi Sunneufgang oder Sunneuntergang erfülle, dänn

übertrifft mini Schönheit alles.

Do hät sich au Rot nid länger zrugghalte chöne und hät gruefe: Ich bi dä Sieger

vo eu allne. S` Bluet isch rot und Bluet isch läbe. Ich bi d` Farb

für Gfohr und Tapferkeit. Ich bringe Füer i d` Wält. Ohni mich

wär die Ärde so läär und öd wie dä Mond.

Violett hät viel ruhiger als alli andere Farbe afo redä: Dänked au a mich. Ich bi

d` Farb vo dä Stilli. Ihr beachtet mich chum, aber ohni mich wäret

ihr alli nur sehr oberflächlich. Ich stoh für s` Nochdänke, für

d` Dämmerig und für tüfs ruhigs Wasser. Ihr bruchet mich zur

Usglicheheit und als Kontrascht zu eu bunte Farbe, für Rueh

und Friede.

Erzähler: Und so hät jedi Farb gmeint die best und wichtigste z` si. Plötzlich

erlüchtet en grelle Blitz dä Himmel und dä Donner grollt.

Räge hät agfange uf d` Ärde z` prassle. D` Farbe sind ganz äng

zämme kroche, um s bequemer z ha.

Dä Räge hät gseit: Ihr dumme Farbe! Ihr kämpfet undernand,

und jedi will besser si als die andere. Wüsset ihr nid, dass Gott

eu alli gemacht hät?

Jedi für e bsunderi Ufgab, einzigartig und unterschiedlich.

Gott liebt eu alli, und er will jedi einzelni vo eu. Gänd eu

d` Händ und chömed mit mir!

Erzähler: Do händ sich alli Farbe bi dä Hand gno und sind ime grosse

Bogen über dä Himmel zoge. Sie händ jetzt gwüsst, dass Gott sie alle

Gern hät, und dass sie i Friede zsämmenläbe chönd. Sie sind so zum

Zeiche vo dä Hoffnig worde, fürs Verspräche vo Gott, dass er alli sini

Gschöpf liebt.

Und so erschint dä Rägeboge jedesmol am Himmel, wenn en guete

Räge d` Ärde gwäsche hät, und mir söllet üs jedesmol dra erinnere,

wänn mir en Rägeboge gsähnd: Mir alli sind Chind vo Gott.